
VEIKLOS ORGANIZAVIMO SKYRIAUS 
 EKSPERTO (VEIKLOS KOORDINATORIAUS) PAREIGYBĖS APRAŠYMAS


1. BENDROSIOS NUOSTATOS

0. Šis viešosios įstaigos „Indėlių ir investicijų draudimas“ (toliau – IID) Veiklos organizavimo skyriaus (toliau – VOS) Eksperto (Veiklos koordinatoriaus) (toliau – Ekspertas) pareigybės aprašymas (toliau – Pareigybės aprašymas) nustato Eksperto pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
0. Ekspertas tiesiogiai pavaldus VOS vadovui.

1. KVALIFIKACINIAI  REIKALAVIMAI

3. Šias pareigas užimantis darbuotojas turi:
3.1. Turėti aukštąjį arba jam prilygintą išsilavinimą;
3.2. turėti ne mažesnę kaip 1 metų administracinio darbo, dokumentų valdymo, biuro administravimo ar veiklos koordinavimo patirtį ;
3.3. išmanyti Lietuvos Respublikos įstatymus bei kitus teisės aktus, reglamentuojančius dokumentų rengimą, dokumentų ir archyvo asmens duomenų apsaugą ir biuro administravimą.
3.4. gerai mokėti lietuvių kalbą, taip pat anglų kalbą ne žemesniu kaip B1 lygiu;
3.5. sklandžiai dėstyti mintis raštu ir žodžiu;
3.6. mokėti dirbti „Microsoft Office“ programiniu paketu („Word“, „Excel“, „PowerPoint“, „Outlook“);
3.7. mokėti dirbti DVS ir kitomis administraciniams procesams naudojamomis informacinėmis sistemomis;
3.8. gebėti rengti, registruoti ir administruoti organizacinius, korespondencijos, biuro administravimo dokumentus;
3.9. gebėti sisteminti, analizuoti informaciją ir rengti išvadas, savarankiškai planuoti ir organizuoti savo darbą;
3.10.  turėti arba per 3 mėnesius nuo darbo pradžios įgyti teisės aktuose nustatytą kvalifikaciją, reikalingą darbuotojų saugos ir sveikatos bei priešgaisrinės saugos funkcijoms vykdyti.
3.11. turėti gerus bendravimo ir bendradarbiavimo įgūdžius, gebėti dirbti komandoje ir efektyviai komunikuoti su skirtingais asmenimis. 

1. PAREIGYBĖS TIKSLAS

4. Ekspertas, vadovaudamasis Lietuvos Respublikos ir IID vidaus teisės aktais, vykdo IID administracinį ir organizacinį aptarnavimą, užtikrina dokumentų ir  korespondencijos administravimą tinkamai ir laiku, lankytojų aptarnavimą ir kasdienę biuro patalpų priežiūrą. 

1. PAGRINDINĖS FUNKCIJOS

5.  Ekspertas atlieka šias funkcijas:
5.1. užtikrina IID direktoriaus administracinį ir organizacinį aptarnavimą: valdo direktoriaus darbotvarkę, organizuoja susitikimus ir posėdžius, užtikrina dokumentų pateikimą ir vykdo kitus su direktoriaus kasdiene veikla susijusius administracinius darbus;
5.2. administruoja IID gaunamus ir siunčiamus dokumentus bei korespondenciją, registruoja juos dokumentų valdymo sistemoje, paskirsto ir perduoda atsakingiems darbuotojams, organizuoja dokumentų išsiuntimą ir pristatymą; 
5.3. administruoja bendrąjį IID elektroninio pašto adresą ir kitus bendruosius kontaktų kanalus, priima gaunamus skambučius, elektroninius laiškus, dokumentus ir kitus kreipimusis, juos registruoja bei perduoda juos atsakingiems darbuotojams pagal kompetenciją; 
5.4. konsultuoja IID darbuotojus dėl dokumentų rengimo, registravimo ir įkėlimo į DVS, tikrina jų atitiktį ir užtikrina jų atitiktį nustatytiems dokumentų rengimo reikalavimams; 
5.5. organizuoja ir vykdo IID dokumentų valdymą: rengia dokumentacijos planą ir jo pakeitimus, užtikrina dokumentų registravimą, tinkamą saugojimą, perdavimą į archyvą ir naikinimą nustatyta tvarka; bendradarbiauja su DVS administruojančiu darbuotoju dėl DVS teisių, procesų ir techninių klausimų;
5.6. pagal kompetenciją rengia ir atnaujina skyriaus veiklą reglamentuojančių vidaus teisės aktų ir kitų dokumentų projektus bei teikia pasiūlymus dėl administracinių procesų tobulinimo;
5.7. organizuoja ir administruoja IID darbuotojų komandiruotes, rengia susijusius dokumentus, užsako kelionės bilietus, apgyvendinimą ir kitas komandiruotėms reikalingas paslaugas;
5.8. teikia organizacinę ir techninę pagalbą organizuojant IID posėdžius, darbo grupių susitikimus, mokymus, renginius, svečių ir delegacijų vizitus, pagal poreikį protokoluoja susitikimus ir užtikrina jų organizacinį bei techninį aptarnavimą;
5.9. užtikrina sklandų kasdienį biuro administravimą, darbuotojų aprūpinimą kanceliarinėmis, ūkinėmis ir kitomis darbui reikalingomis priemonėmis, koordinuoja biuro patalpų ir IID turto priežiūrą ir techninį aptarnavimą, organizuoja šio turto perdavimą darbuotojams naudotis ir grąžinimą, apskaitai pateikia reikalingus duomenis;
5.10. bendradarbiauja su paskirtais atsakingais asmenimis ir paslaugų teikėjais, organizuoja ir užtikrina darbuotojų saugos ir sveikatos, priešgaisrinės apsaugos dokumentus ir reikalavimų įgyvendinimą IID, užtikrina darbuotojų supažindinimą su taikomais reikalavimais, instruktavimą ir mokymų organizavimą, užtikrina susijusių dokumentų aktualumą ir tvarkymą. Kai darbuotojų saugos ir sveikatos ir priešgaisrinės saugos funkcijoms vykdyti pasitelkiami išorės paslaugų teikėjai, koordinuoja jų veiklą, teikia reikalingą informaciją ir dokumentus, organizuoja rekomendacijų bei nurodymų įgyvendinimą ir kontroliuoja sutartinių įsipareigojimų vykdymą.
5.11. pagal kompetenciją ir IID nustatyta tvarka patvirtintą turinį techniškai paskelbia ar atnaujina informaciją IID interneto svetainėje ir kituose komunikacijos kanaluose;
5.12. rengia ir teikia VOS vadovui bei kitiems IID struktūriniams padaliniams pagal kompetenciją reikalingą informaciją, duomenis ir ataskaitas;
5.13. vykdo kitus VOS vadovo ir IID direktoriaus  pavedimus, susijusius su pareigybės paskirtimi.

1. PAREIGOS IR ATSAKOMYBĖ

6.  Ekspertas privalo:
6.1. vykdydamas funkcijas, laikytis įstatymuose, kituose teisės aktuose, vidiniuose dokumentuose nustatytos tvarkos;
6.1. derinti priimamus sprendimus su tiesioginiu vadovu ir kitais suinteresuotais padaliniais, jeigu sprendimai yra susiję šių padalinių veikla;
6.2. užtikrinti savo veikloje naudojamų duomenų apsaugą ir konfidencialumą;
6.3. naudoti konfidencialią informaciją tokiu būdu, kad tretieji asmenys neturėtų galimybės su ja susipažinti bei pasinaudoti;
6.4. užtikrinti tinkamą rengiamų dokumentų, kuriamų sistemų, atliekamų darbų ir jų rezultatų kokybę bei jų atlikimą nustatytais terminais;
6.5.  tvarkyti ir saugoti dokumentus, susijusius su eksperto veikla, kad būtų užtikrintas pareigybės funkcijų tęstinumas;
6.6. darbo priemones naudoti tik su darbu susijusioms funkcijoms vykdyti, jas tausoti ir saugoti;
6.7.  nedelsiant informuoti tiesioginį vadovą apie įvykusius arba įtariamus pažeidimus.
7. Ekspertas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.

1. TEISĖS

8. Ekspertas turi šias teises:
8.1. turėti tinkamas darbo sąlygas ir priemones;
8.2. gauti iš IID ir jos darbuotojų informaciją bei kitus išteklius, reikalingus savo užduotims ir funkcijoms įvykdyti;
8.3. susipažinti su administracijos sprendimais, susijusiais su jo veikla, vadovaujantis „būtinumo žinoti: principu;
8.4. naudotis IID kompiuteriniais tinklais, sukurtomis duomenų bazėmis, kitais informacijos šaltiniais darbo funkcijų vykdymui;
8.5. [bookmark: _Hlk153810091]kelti kvalifikaciją seminaruose, konferencijose, mokymuose ir kituose renginiuose; 
8.6. naudotis galiojančių teisės aktų nustatytomis socialinėmis garantijomis, draudimu ir teisėmis;
8.7. naudotis ir kitomis teisėmis, kurios yra numatytos teisės aktuose.

